Umsvif Orkla ASA á Íslandi hafa vaxið hratt undanfarið . Samkeppniseftirlitið samþykkti á dögunum kaup norska félagsins Orkla ASA á 20% eignarhlut í Nóa Síríusi . Taldi eftirlitið að um samruna í skilningi samkeppnislaga væri um að ræða en ekki væri ástæða til að hafast frekar að í málinu . Í greinargerð með úrskurðinum má lesa um fjárfestingar Orkla á Ísland og ljóst að umsvif Norska félagsins hafa vaxið hratt og eru orðin orðin töluverð . Orkla sannkallað stórfyrirtæki á alþjóðlega vísu . Það er skráð í Kauphöllinni í Osló og höfuðstöðvar fyrirtækisins eru í Osló , Noregi . Þann 31. desember 2018 hafi starfsmenn Orkla verið 18.510 talsins og velta félagsins árið 2018 var 40,8 milljarðar norskra króna eða jafngildi 550 milljarðar íslenskra króna . Félagið ræður yfir hundruð vörumerkja og meðal þeirra eru TORO , Felix , Abba og Den Gamle Fabrik . Sú starfsemi Orkla á Íslandi sem á sér lengsta sögu felst í framleiðslu neysluvara sem fluttar hafa verið inn til landsins um árabil . Þannig hefur félagið staðið í sölu og dreifingu hér á landi á ýmsum neysluvörum og framleiðsluvörum , aðallega bökunarvörum , til framleiðenda , heildsala og smásala , oft í gegnum íslenska milliliði . Síðastliðin áratug hefur viðskiptasvið Orkla ráðist í töluverðar fjárfestingar hér á landi og haslað sér völl á ýmsum sviðum matvælaframleiðslu hér á landi . Orkla ferð þannig með 80% eignarhlut í bakaríinu Gæðabakstri sem er stærsti framleiðandi brauðmetis hér á landi . Þekkt vörumerki í eigu Gæðabakstur er til að mynda Ömmubakstur , Breiðholtsbakarí , Stellu rúgbrauð , Ekta , Hús bakarans o.s.frv. . Gæðabakstur rekur einnig Kristjánsbakarí sem hefur með höndum rekstur bakaría á Akureyri auk framleiðslu og sölu á brauðmeti í heildsölu . Orka er sömuleiðis meirihlutaeigandi í Kjarnavörum sem er framleiðslufyrirtæki á sviði matvæla og framleiðir í kringum 490 vörutegundir aðallega fyrir íslenskan neytendamarkað . Meðal þekktustu vörumerkja Kjarnavara hf. má nefna Ljóma smjörlíki , Úrvals sósur og Vals Tómatsósa . Ísbúð Vesturbæjar er dótturfélag í eigu Kjarnavara en félagið rekur fimm ísbúðir á Höfuðborgarsvæðinu . Innbaki hf. sem selur umbúðir , hráefni og vörur fyrir bakaraiðnaðinn er jafnframt í meirihlutaeigu Kjarnavara . Loks fer Kjarnavörur með yfirráð í félaginu Nonna litla sem framleiðir og selur m.a. kaldar sósur . Stærsta fjárfesting Orkla hér á landi hingað til eru kaupin á fimmtungshlut í Nóa Síríus sem er rótgróið íslenskt félaga og fangar 100 ára afmæli á næsta ári . Fyrir kaupinn var Orkla með allt að 5% markaðshlutdeild á íslenska sælgætismarkaðinum með innfluttu vörum félagsins undir vörumerkjunum Kims , Göteborgs kex , Panda og OLW . Markaðshlutdeild Nóa Síríus er allt að 25% en félagið framleiðir og selur m.a . Nóa kropp , Nóatrítla , Nóa nammi , o.s.frv .